Tom Sverre Tomren

Tom Sverre Bredal-Tomren (født Tomren; 1966) er en norsk professor, politiker, prest og teolog. Han er professor i systematisk teologi (etikk og troslære) og i global kristendom ved VID vitenskapelige høgskole. Han er tidligere politiker for Miljøpartiet De Grønne og for KrF. Bredal-Tomren var sentral i oppbyggingen av MDG på Vestlandet, og i perioden 2011–2015 var han partiets eneste valgte fylkestingsrepresentant i Norge. Han har vært engasjert i den kirkelige miljøbevegelsen i Norge, og står bak flere akademiske utgivelser om økoteologi, om misjon og kirkekunnskap (med vekt på Vest-Afrika) , om bærekraftsdidatikk (i religøse tradisjoner og i norsk skole) og om samisk religiøsitet.

 Bakgrunn 
Bredal-Tomren er opprinnelig fra Bergen. I 2023 endret han etternavn til Bredal-Tomren. Han har hatt og har ulike lederverv i kristne organisasjoner og innen miljøbevegelsen.

 Utdannelse og yrkesliv 
I tillegg til teologiutdannelsen har Bredal-Tomren også lærerutdannelse samt spesialutdannelse i ledelse, og har arbeidet som lærer, konsulent, sogneprest, døveprest og misjonær.

Han var blant annet initiativtager, grunnlegger og første leder av Kirkelig nettverk for miljø og rettferd. Som utsending fra Mellomkirkelig råd i Den norske kirke deltok Bredal-Tomren under både Kyoto-forhandlingene i 1997 og under Paris-forhandlingene i 2015.

I 2014 disputerte Bredal-Tomren med avhandlingen «Miljøetikk og Økoteologi i Den norske kyrkja». I 2020 ga han ut en omarbeidet versjon av doktoravhandlingen i bokform, med tittelen Kyrkje, miljø og berekraft. Han var redaktør for bøkene Grønn postill (Verbum 2001) og Økoteologi (Tapir 2006), og har vært lærer på Det lutherske teologiske fakultetet i Meiganga i Kamerun, utsendt av Det Norske Misjonsselskap.

Bredal-Tomren var medlem av Den norske kirkes komité for internasjonale spørsmål (KISP) fra 2011 til 2020. I perioden 2015–2019 var Bredal-Tomren leder av Presteforeningens fylkeslag i Bjørgvin (fagforeningen for prestene i Sogn og Fjordane og Hordaland), og var med det prestenes fremste tillitsvalgt i regionen. 

Han var en av grunnleggerne og den første lederen av Nasjonalt forskernettverk for bærekraft og utdanning (NABU). 

I mai 2023 var han en av fem som bispedømmerådet i Sør-Hålogaland nominerte som kandidat til ny biskop etter Julsnes. 

Per 2025 er han professor i teologi på Høgskulen VID ( tidligere Misjonshøyskolen i Stavanger). Han foreleser også ved Kirkelig utdanningssenter i Nord (KUN) i Tromsø. Ved VID leder han forskningsgruppen Økoteologi, Bærekraft og Utdanning (ØkoBU). 

Bredal-Tomren underviser og forsker også ved Det Sentralafrikanske protestantiske universitet (UPAC), Yaunde i Kamerun, og ved Det lutherske teologiske instituttet i Meiganga (ILTM) i Kamerun.

 Politiker 
Bredal-Tomren var kommunestyremedlem i Meland kommune i perioden 2004-2007, da for Kristelig Folkeparti. Høsten 2011 ble han igjen valgt som kommunestyremedlem, og dessuten som medlem av fylkestinget i Hordaland, da som representant for Miljøpartiet De Grønne (MDG). Bredal-Tomren ble valgt inn i fylkesstyret i MDG Hordaland i 2011. I perioden 2012-2015 var han fylkesleder i MDG. Ved stortingsvalget i 2013 var han førstekandidat for MDG i Hordaland. Ved stortingsvalget fikk MDG 3,2 % av stemmene. I 2015 ble han gjenvalgt til fylkestinget og nå også i fylkesutvalget i Hordaland fylkesting. Ved dette valget fikk MDG 5,5 % av stemmene, og Bredal-Tomren  personstemmer. I juni 2018 byttet han over til sitt tidligere parti, KrF.

I 2020 var han med og stiftet Partiet Sentrum hvor han satt i Landsstyret under oppstarten av partiet.

 Bokutgivelser 
 2001: Grønn postill : økoteologi og kirkehverdag – redaktør sammen med Hans-Jürgen Schorre
 2006: Økoteologi : kontekstuelle perspektiver på miljø og teologi – redaktør sammen med Bård Mæland
 2014: Une introduction au leadership et à la gestion pour les églises d’Afrique (2014) (Overs. «En innføring i ledelse og administrasjon for kirker i Afrika»)
 2014: Miljøetikk og økoteologi i Den norske kyrkja: Ein analyse av miljøfråsegnene til Den norske kyrkja i perioden 1969‐2007
 2020: Kyrkje, miljø og berekraft (Embla akademisk forlag
 2021: Religion, Sustainability and Education - redaktør og forfatter sammen med Mary Philip og Chad Rimmer (Embla akademiske forlag)
 2021: Contemorary Ecotheology, climate justice and environmental stewardship in world religion.Hovedredaktør ( og forfatter) sammen med Louk Andrianos (Embla akademiske forlag).
 2022: Lutherske kvinneprester i Kamerun: Historie,teologi,erfaringer og ekklesiologisk endring ( Embla akademiske forlag).
 2023: Utdanning for bærekraft. Erfaring og forskning fra barnehage og skole. (Cappelen Damm akademiske forlag) 

 Referanser 

 Eksterne lenker 



Kategori:Partiet Sentrum-politikere
Kategori:MDG-politikere
Kategori:Norske lutherske prester
Kategori:Norske redaktører
Kategori:Personer fra Bergen kommune